Céged munkatársai három féle módon küldhetnek ki meghívókat. Vagy a mobiltelefonjukra letöltött TabLog Work applikáción keresztül, vagy a naptárban (Google Calendar, Outlook, Apple Calendar) létrehozott eseménynél egyszerűen hozzáadják a meghívottak listájához a meeting@tablog.pro email címet, ezen kívül lehetőség van az admin felületről is meghívót küldeni.  A rendszer ezután automatikusan küld egy email-t a meghívottaknak, mely tartalmazza a belépéshez szükséges QR-kódot. Ugyanebben az email-ben a vendégek előzetesen elfogadhatják a szükséges GDPR-nyilatkozatot, mellyel a helyszínen így már nem kell foglalkozniuk. Érkezéskor a vendégek mindenfajta papírmunka nélkül, a recepció mellett elhelyezett beengedő terminálon regisztrálhatnak a kapott QR kód beolvasásával.